Հազիւ երկու տասնամեակ անց՝ ահա այնտեղ ալ բողոքի ձայներ բարձրացան, եւ պետութիւնը ստիպուեցաւ տեղի տալ այդ ձայներուն առջեւ: Առ այս ստեղծուեցաւ յանձնաժողով մը, որ պարտականութիւն ունէր քննելու Գուրգէն Սեւակի բարենորոգչական մէկ նախագիծը: Եւ այսպէս է, որ Աբեղեանի ծայրայեղութիւններուն մէկ մասը վերցաւ, եւ յառաջացաւ այսօրուան արեւելահայ ուղղագրութիւնը, ուր բառերուն սկիզբը վերականգնուեցան է եւ օ տառերը, որոնք դուրս մնացած էին հայերէնէն: Միւս կողմէ՝ վերականգնուեցան բառերու սկիզբի ո (որակ) ու ե (երազ) տառերը, որոնց փոխարէն Աբեղեան դրած է վո (վորակ) եւ յե (յերազ):